Berlingske Tidende, 1780-06-02
Fra Jnderøen, den 29de April. Ligesom fra alle omliggende Steder, spores Ulykker af det om Natten til den 10de nestleden Martii opkomne stærke Stormveyr, høres og udi Inderøens Fogderie meer og mee Klage over de Ruiner, Veyret paa samme Tid her har anrettet Samme begyndte om Natten Kl. 12 af Sydvest, blev efterhaanden fuld Vesten, da det under skarp Lynild voxede, og davrede først nogenlunde imod Morgen. Fast ingen Gaard uden Tagene, gandske, eller for en Deel, ere afkastede, Vinduerne indslagne, og Folk og Fæe lagde under blot Himmel; men paa mange Gaarde er Skaden saa trykkende, at samme for deres fattige Beboere ey staaer til Opretning, hvor Staburer med Madvahre og Sædekorn ere oprykkede og adsplittede over Marken; Høeboer omstyrtede, og ikke Levninger af Fourage tilbage; Kirkerne ere og sommesteds blevne meget beskadigede; mange Jægter og Baade sønderslagne, som lagde befragtede med Bord og Brændeved til Byen; men det som nu og for Eftertiden vil foraarsage det største og føleligste Tab, er den almindelige Ødeleggelse, Skovene bleve udsatte for, som befindes saaledes forslidte og omkastede, at endog de tykkeste Savtømmer=Træer findes ofte paa 2 til 3 Steder af Stammen afbrækkede og henslengte 80 a 100 Alen fra Roden, saa at, hvor man nyelig saae de beste Skovstrækninger, der ved fornuftig Brug bestandig kunde levere Sav= og BygningsTømmer, der vise sig nu meere omstyrtede Hobe af Træer, ja alfare Veye vare i Begyndelsen saa opfyldte deraf, at de længe vare ufremkommelige. Paa sine Steder kan den fordervede Skov ophugges til Brændefang; men den mindste Deel til Savtømmer, saasom Træet og den tilbagestaaende Stamme ved Afbrækningen findes omvriede, som en tvunden Traae, og kløvede i Splinter. Det store Forsyn have vi at takke, at denne rasende Storm indtraf dog paa en Tid, medens Tagene og Jorden vare frossene og betynged med Snee, da ellers paa Husebygninger havde skeet større Skade, og Træerne blevne oprykkede med Roden, hvorpaa man af et dog mindre Uveir, som her indtraf for omtrent 40 Aar siden, havde et beklagelig Beviis. Jmidlertid kan dog den nærværende Skade, som er allene dette Fogderie tilføyet, ikke ansees under 30 til 40000 Rdlr. Tab. Til al den Ulykke er Tilstanden for Landmanden forhen gjort meere ynkværdig, end neppe kan erindres, efterdi den største Drift og Fortieneste for Sav ejer og Bonde, ved den uhørte slette Vinter, som forrige Aar indtraf, blev standset, og desuden Korn= og Høe=Avlingen saare ringe, da Barkebrødet maa allerede søges til Føde; den største Deel mangle fornødent Sædekorn, da en Tønde Sæde=Havre nu allerede, af de faa, som have Leylighed til at kiøbe, betales med 2 Rdlr. 2 Ort, og en Vog Høe med 24 s.;ja Foder=Mangelen saa stor at over 200de af stort og smaat Qvæg er allerede døde af Sult, ligesom det desværre endnu har Anseelse til, at saa vel kunne redde sine Kreature, da Jorden, som paa denne Tid almindelig pleyer at være bar, og under Ploven, ligger endnu haardt tilfrossen, Tællen over 1 Alen dyb Sneen almindelig fra en og en halv til 3 Alen høy, og Nattekulden vedbliver lige streng, saa at i Fald Luften ikke hastelig formildes, kan Marken ikke endnu paa en Maaned almindelig blive bar, og da vil her vogne en ynkværdig Elendighed blant Folket.